Aktifoto
Kunstiline aktifoto on akti vorm, kus pildil on alasti keha. Kunstilist akti tihti eristatakse erootilisest aktist sellega, et erootilisel aktil on seksuaalselt kutsuv hoiak, poos või pilk. Kunstilisel aktil on muu tegevus, mis ei ole seotud seksuaalsusega, aga pildistatav on alasti. Kunstilise aktifoto puhul on kõige levinumad järgmised stiilid: Klassikaline akt – tavaliselt hallides toonides mustvalge akt, mis võib vabalt olla ka aktiportree. Tumedas tonaalsusega stiil – see, kus enamus pildist on tume ja natuke näha varjust inimest. Tumeda tonaalsusega saab väga hästi pildistada keha kontuure, kus keha meenutab maastikku või mõnda objekti. Hele tonaalsus – kui enamus pildist on väga hele ja võib olla isegi üle valgustatud. Buduaar – ilupilt, mis on glamuurse tooniga. Subjekt on tavaliselt voodis või akna ääres. Looduses või tänavatel – ümbritsev olustik on see, mis lisab pildile lisaväärtuse. Fitnessakt – fotod, kus tantsitakse, kasutatakse musklite reljeefsust või paindlikkust, et pildile mõju anda.